## El Consell aprova un increment de 44.000 euros per a les obres de reparació de l’IES Josep Segrelles

*** Es tracta d'obres de reposició i reforç de llindes en la façana d'este centre educatiu**

El Consell ha donat el vistiplau a l’increment de la inversió per a l’execució de les obres de reforç i rehabilitació de les façanes de l’IES Josep Segrelles d’Albaida, per un import de 44.000 euros.

A l’edifici s’havia produït la caiguda de diverses llindes en una zona de la façana sud de l’edifici de l’aulari. Per este motiu, va ser necessària la intervenció d’emergència per al reforç i la rehabilitació de la llinda metàl·lica de suport de la fulla exterior del tancament, amb la finalitat de retornar les condicions de seguretat a l’edifici.

L’import inicial per a la realització d’estes obres era de 58.946 euros, però, una vegada iniciades, s’han hagut de modificar algunes de les partides considerades en l’informe inicial per a millorar l’execució dels treballs.

Fecha: 28/11/2023